**ՏԵՂԵԿԱՆՔ-ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 02-041-0015-0011 ԵՎ
02-084-0012-0003 ԾԱԾԿԱԳՐԵՐՈՎ ԱՆՇԱՐԺ ԳՈՒՅՔԵՐԸ «ԿԱԹՆԱՂԲՅՈՒՐԻ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 21-րդ կետով սահմանված կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը․**

Նախագծով առաջարկվում է Թալին համայնքի սեփականություն հանդիսացող Եղնիկ բնակավայրում գտնվող 02-041-0015-0011ծածկագրով 0․1438 հա հողամասը, հողամասի վրա գտնվող 02-041-0015-0011-001-001 ծածկագրով շինությունը (մանկապարտեզը) և Շղարշիկ բնակավայրում գտնվող 02-084-0012-0003 ծածկագրով 0․07858 հա հողամասը և հողամասի վրա գտնվող 02-084-0012-0003-001 ծածկագրով շինությունը (մանկապարտեզը) անորոշ ժամանակով անհատույց օգտագործման տրամադրել Թալին համայնքի «Կաթնաղբյուրի մանկապարտեզ» ՀՈԱԿ-ին, ինչը հնարավորություն կտա մասնաճյուղերի օրինական գործունեության իրականացմանը՝ լիցենզիայի ձեռքբերմանը։

Ելնելով վերոգրյալից համայնքի ավագանու քննարկմանն է ներկայացվում Թալին համայնքի սեփականություն հանդիսացող 02-041-0015-0011 և 02-084-0012-0003 ծածկագրերով անշարժ գույքերը «Կաթնաղբյուրի մանկապարտեզ» ՀՈԱԿ-ին անհատույց օգտագործման տրամադրելու վերաբերյալ նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

 Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**․

 Ավագանու որոշման նախագծի ընդունման կապակցությամբ համայնքի բյուջեում ֆինանսական փոփոխություն չի նախատեսվում։

**Նախագծով առաջարկվող կարգավորումների բնույթն ու նպատակը**․

 Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված կազմակերպությանը։

**Իրավական ակտի ընդունման դեպքում ակնկալվող արդյունքը․**

 Նախագծի ընդունման արդյունքում «Կաթնաղբյուրի մանկապարտեզ» ՀՈԱԿ-ը հնարավորություն կունենա իրականացնելու մասնաճյուղերի լիցենզիայի ձեռքբերման գործընթացը։